open-index/open-wikipedia-markdown huggingface dataset:
Νιμί

Το **Νιμί** (**Nimy**, βαλ. *Nîmi*) είναι παλιά πόλη του Βελγίου που ανήκει στην επαρχία Αινώ.

Αποτελούσε ξεχωριστή επαρχία του Βελγίου μέχρι που ενώθηκε με τη Μονς την 1η Ιανουαρίου 1972.

## Ετυμολογία

Υπάρχουν αρκετές υποθέσεις για την προέλευση του ονόματος του Νιμί: 
*το όνομα Nimy μπορεί να προέρχεται από την γαλατική λέξη *[[nemeton]]* που σημαίνει «ιερός χώρος»
*το Nimy μπορεί να παράγεται από την κλασική λέξη των λατινικών *nemus, -oris* που σημαίνει «δάσος αφιερωμένο σε κάποια θεότητα» ή «δάσος που περιέχει βοσκοτόπια»
*μια άλλη υπόθεση υποστηρίζει ότι το τοπωνύμιο σημαίνει «ιδιοκτησία του Nimius (ή Nemesius)», με το τελικό *y* του Nimy να προκύπτει από το επίθεμα *-acum* που δείχνει την κατοχή πράγματος.

## Ιστορία
Η περιοχή ήταν έδρα γνωστής επιχείρισης αγγειοπλαστικής από το 1789 (με ιδρυτές τους Φερί-Φρανσουά ντε Μπουζί και Ντιεντονέ Ζοζέφ Αντουάν) και τα προϊόντα της έχουν την ονομασία *Παλιό Νιμί* (*Vieux-Nimy*). Η επιχείριση αγοράστηκε το 1851 από την Kéramis της Λα Λουβιέρ. Το 1897 μετρούσε 675 εργαζόμενους. Λόγω των συνθηκών του Α΄ Παγκοσμίου Πολέμου, η επιχείριση πωλήθηκε το 1921 στην κεραμική εταιρεία του Μάαστριχτ (*Société Céramique de Maastricht*). Ο Β΄ Παγκόσμιος Πόλεμος έδωσε το τελικό χτύπημα και η παραγωγή σταμάτησε το 1951.

Η περιοχή μέτρησε τουλάχιστον δέκα θανάτους από τις γερμανικές θηριωδίες του Αυγούστου του 1914.
left|thumb|Η γέφυρα του Νιμί
[none|thumb|Σημείο 2 της [Μάχη της Μονς|μάχης της Μονς]]

## Γεωγραφία
Στην περιοχή αρχίζει το κανάλι Νιμί-Μπλατόν-Περόν.

## Εικόνες


Αρχείο:Nimy JPG01.jpg|Το μνημείο για τους απελαθέντες και το παλιό δημαρχείο.
Αρχείο:Nimy JPG00.jpg|Η εκκλησία της Παναγίας (Sainte-Vierge).



## Εξωτερικοί σύνδεσμοι
* Το Νιμί στην επίσημη σελίδα της Μονς 

## Παραπομπές


Κατηγορία:Βαλλωνία
Πάιονηρ 0

Το **Πάιονηρ 0** (επίσης γνωστός ως Thor-Able 1) ήταν ένα διαστημικό όχημα που πήρε μέρος το 1958 σε μια, αποτυχημένη, διαστημική αποστολή των Ηνωμένων Πολιτειών.

Σκοπός της αποστολής ήταν  να μπει σε τροχιά γύρω από τη Σελήνη, μεταφέροντας μια τηλεοπτική κάμερα, ένα μικρομετεωρίτη ανιχνευτή και ένα μαγνητόμετρο. Σχεδιάστηκε από την Αμερικανική Πολεμική Αεροπορία (USAF), ως τον πρώτο δορυφόρο του προγράμματος της Πάιονηρ και ήταν μία από τις πρώτες προσπάθειες για την εκτόξευση πέρα από την τροχιά της Γης, αλλά ο πύραυλος απέτυχε λίγο μετά την εκτόξευσή του. Το διαστημόπλοιο επρόκειτο να ονομαστεί *Πάιονηρ* (ή *Πάιονηρ 1*), αλλά λόγω την αποτυχία της εκτόξευσης ονομάστηκε **Πάιονηρ 0**.

## Παραπομπές


## Εξωτερικοί σύνδεσμοι
* Pioneers 0-2 documents at Space Technology Laboratories archive

Κατηγορία:Πρόγραμμα Πάιονηρ
Κατηγορία:Διαστημικές αποστολές το 1958
Γκλενφάμπα

Η **Γκλενφάμπα** (αγγλικά: Glenfaba, μανξ: Glion Faba) είναι μία από τις 6 περιφέρειες της Νήσου του Μαν. Πρωτεύουσα είναι η Πηλ (Peel). Η Γκλενφάμπα βρίσκεται στο νοτιοδυτικό τμήμα του νησιού.

## Ενορίες
* Τζέρμαν (German) (Πηλ)
* Πάτρικ
* Μαρόουν (Marown)

## Σύνορα
Η Γκλενφάμπα συνορεύει βορειοανατολικά με τη Μάικλ, ανατολικά με τη Μέση περιφέρεια, και νοτιοδυτικά με τη Ράσεν.

## Πόλεις
*Πηλ (πρωτεύουσα)
*Ντάλμπι
*Γκλεν Βάιν
*Άγιος Ιωάννης
*Φοξντέιλ

Κατηγορία:Νήσος του Μαν
Πάιονηρ 1

Το ***Πάιονηρ 1*** ήταν διαστημικό σκάφος του διαστημικού προγράμματος των ΗΠΑ που εκτοξεύτηκε στο διάστημα. Στις 11 Οκτωβρίου 1958 έγινε το πρώτο διαστημόπλοιο που εκτοξεύθηκε από τη ΝΑΣΑ, η νεοσυσταθείσα διαστημική υπηρεσία των Ηνωμένων Πολιτειών. Η πτήση ήταν η δεύτερη και πιο επιτυχημένη από τις τρεις Thor-Able διαστημικές αποστολές.

## Αποστολή
Λόγω δυσλειτουργίας του οχήματος εκτόξευσης, το διαστημόπλοιο μπόρεσε να κάνει μόνο μια βαλλιστική τροχιά και δεν έφθασε ποτέ στη Σελήνη. Ωστόσο, μας έστειλε στοιχεία για το διαστημικό περιβάλλον κοντά στη Γη.

Το διαστημικό σκάφος ξεκίνησε από το Συγκρότημα εκτοξεύσεων 17 στις 11 Οκτωβρίου 1958, αλλά δεν κατάφερε να φθάσει στη Σελήνη, όπως έχει σχεδιαστεί, εξαιτίας ενός σφάλματος προγραμματισμού που προκάλεσε ένα μικρό λάθος στην ταχύτητα και τη γωνία (3,5°). Αυτό οδήγησε σε μια βαλλιστική τροχιά, με αιχμή ύψους 113.800 χιλιομέτρων (70.712 μίλια). Ο πραγματικός χρόνος μετάδοσης δεδομένων κράτησε για το 75% περίπου της πτήσης, αλλά το ποσοστό των δεδομένων που καταχωρούνται για κάθε πείραμα ήταν μεταβλητό. Εκτός από την πρώτη ώρα της πτήσης, το σήμα ήταν καλό. Από το διαστημικό σκάφος σταμάτησε η μετάδοση, όταν ξαναμπήκε στην ατμόσφαιρα της Γης μετά από 43 ώρες, στις 13 Οκτωβρίου 1958, πάνω από το Νότιο Ειρηνικό Ωκεανό. Μια μικρή ποσότητα από χρήσιμες επιστημονικές πληροφορίες που λήφθηκαν, έδειχναν την ακτινοβολία γύρω από τη Γη που ήταν με τη μορφή ζωνών της ατμόσφαιρας και την εκτίμηση των εκτάσεών τους, την χαρτογράφηση της ροής του συνολικού ιονισμού, την παρατήρηση των υδρομαγνητικών ταλαντώσεων του μαγνητικού πεδίου, και τη πρώτη μέτρηση της πυκνότητα των μικρομετεωριτών και του διαπλανητικού μαγνητικού πεδίου.

## Παραπομπές


## Εξωτερικοί σύνδεσμοι
* Space Technology Laboratories Documents Archive

01
Παιονηρ 1
Νίκη Τζαβέλλα

Η **Φερονίκη (Νίκη) Τζαβέλλα** (Λαμία, 30 Ιουνίου 1947) είναι Ελληνίδα οικονομολόγος, πολιτικός και πρώην Βουλευτής της Νέας Δημοκρατίας και Ευρωβουλευτής του ΛΑΟΣ. Έχει εργαστεί επαγγελματικά για πολλά χρόνια στον ιδιωτικό τομέα και ήταν από το 1980 στέλεχος του κόμματος της ΝΔ.

Από την 21η Φεβρουαρίου του 2014 η Νίκη Τζαβέλα επανεντάχθηκε στην ΝΔ με την οποία ήταν υποψήφια Ευρωβουλευτής στις Ευρωεκλογές στις 25 Μαϊου 2014 (1η επιλαχούσα στην λίστα).

## Βιογραφικό
Σπούδασε Ψυχολογία και Οικονομικά στα Πανεπιστήμια Howard (ΗΠΑ) και Leeds (Ηνωμένο Βασίλειο). Μετεκπαιδεύτηκε ως υπότροφος της  American Field Service, του Eisenhower Foundation, του OECD και του Adenauer Stiftung.

Έχει διατελέσει Διοικητής του ΟΑΕΔ (1989-1993), Αντιπρόεδρος του Ιδρύματος Αποκατάστασης Ομογενών εξ Αλβανίας, Αντιπρόεδρος της εταιρείας INTRACOM, Μέλος και Αντιπρόεδρος της Επιτροπής Ολυμπιακών Αγώνων *[[Θερινοί Ολυμπιακοί Αγώνες 2004|Αθήνα 2004]]*, Αντιπρόεδρος του Ιδρύματος Κόκκαλη και Εντεταλμένη Σύμβουλος Διεθνούς Ανάπτυξης του Ομίλου ΑΝΤΕΝΝΑ.

Κατά την περίοδο 1996-2009 ήταν μέλος της Διεθνούς Επιτροπής του Πρύτανη της Σχολής *[[Τζον Φιτζέραλντ Κένεντι|John F. Kennedy]] School of Government* του Πανεπιστημίου Χάρβαρντ.

## Πολιτική σταδιοδρομία
Την περίοδο 1994-1996 διετέλεσε Βουλευτής Επικρατείας με τη Νέα Δημοκρατία.

Στις Ελληνικές ευρωεκλογές του 2009 συμμετείχε στο ψηφοδέλτιο του Λαϊκού Ορθόδοξου Συναγερμού όπου και εξελέγη. Στο Ευρωπαϊκό Κοινοβούλιο ήταν μέλος της ομάδας *Ευρώπη της Ελευθερίας και Δημοκρατίας* (EFD).

Την 21η Φεβρουαρίου του 2014 η Νίκη Τζαβέλα επανεντάχθηκε στην ΝΔ με την οποία ήταν υποψήφια Ευρωβουλευτής στις Ευρωεκλογές του 2014 (1η επιλαχούσα στην λίστα), καθώς και στις Ευρωεκλογές του 2019.
## Παραπομπές


## Εξωτερικοί σύνδεσμοι
* Επίσημη ιστοσελίδα Νίκης Τζαβέλα

Κατηγορία:Έλληνες οικονομολόγοι
Κατηγορία:Έλληνες βουλευτές επικρατείας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Ευρωβουλευτές εκλεγμένοι με τον ΛΑΟΣ
Κατηγορία:Ευρωβουλευτές της Ελλάδας εκλεγμένοι την περίοδο 2009-2014
Δραματοθεραπεία

Η Βρετανική Ένωση Δραματοθεραπευτών (BADTH) ορίζει τη δραματοθεραπεία ως τη μέθοδο που βοηθά στην κατανόηση και ανακούφιση από κοινωνικά, νοητικά και ψυχολογικά θέματα μέσα από τη θεραπευτική χρήση του συμβολισμού . Η χρήση εκφραστικών σχημάτων δημιουργεί την απαραίτητη απόσταση που διευκολύνει τον συμμετέχοντα να εκφράσει όσα δεν μπορεί να πει αλλιώς, να διερευνήσει εμπειρίες, σχέσεις, συναισθήματα, πλευρές του εαυτού του και να τις μετασχηματίσει.

Η Δραματοθεραπεία βρίσκει εφαρμογή σε ένα ευρύ φάσμα πληθυσμού. Απευθύνεται σε ανθρώπους όλων των ηλικιών μεμονωμένα αλλά και στα πλαίσια μιας κοινότητας (νοσοκομεία, φυλακές, ψυχιατρικά πλαίσια, σχολεία κ.α.). Εφαρμόζεται ατομικά και ομαδικά και υπηρετεί σκοπούς πρόληψης και θεραπείας.

                                                                                                                                                                                                     
## Δείτε επίσης
*Ψυχόδραμα
*Ψυχοθεραπεία

## Παραπομπές

Κατηγορία:Ψυχοθεραπεία
Αναπτυξιακές περιοχές του Νεπάλ

Έως την υιοθέτηση ενός νέου συντάγματος το 2015, το Νεπάλ διαιρούταν σε πέντε αναπτυξιακές περιοχές:

* Δυτική αναπτυξιακή περιοχή(पस्चिमान्चल)
* Μεσοδυτική αναπτυξιακή περιοχή (मध्य पस्चिमान्चल)
* Άπω δυτική αναπτυξιακή περιοχή (सुदुर पस्चिमान्चल)
* Κεντρική αναπτυξιακή περιοχή (मध्यमान्चल)
* Ανατολική αναπτυξιακή περιοχή (पुर्वान्चल)

Οι πρωτεύουσές τους αντίστοιχα ήταν οι εξής:
* Ποκάρα (पोखरा)
* Μπιρεντραναγκάρ (वीरेन्द्रनगर)
* Ντιπαγιάλ 
* Κατμαντού (काठमांडौ)
* Ντανκούτα (धनकुटा)

Οι περιφέρειες υποδιαιρούνταν σε 14 διοικητικές ζώνες και 75 επαρχίες. Σήμερα, το Νεπάλ αποτελείται από 7 περιφέρειες.


Αναπτυξιακές περιοχές
Πανελλήνιο πρωτάθλημα στίβου ανδρών 1896

Στις 9 και 10 Μαρτίου 1896 στο Παναθηναϊκό Στάδιο της Αθήνας, διεξήχθησαν οι **Α΄ [[Πανελλήνιο πρωτάθλημα στίβου ανδρών|Πανελλήνιοι Δοκιμαστικοί Αγώνες]]**, όπως αποκλήθηκαν, οι οποίοι απετέλεσαν το κριτήριο για την επιλογή των Ελλήνων αθλητών που θα μετείχαν στην Α΄ Ολυμπιάδα του 1896. Έλαβαν μέρος 45 αθλητές από έξι αθλητικά σωματεία, καθώς και ανεξάρτητοι. Προέρχονταν από την Αθήνα, την Πάτρα, την Κύπρο και την Ανατολική Ρωμυλία. Σύμφωνα με την προκήρυξη, θα προκρίνονταν για τους Ολυμπιακούς Αγώνες οι δύο πρώτοι από κάθε αγώνισμα, εκτός από τα 1500μ και τη δισκοβολία που θα προκρίνονταν οι τρεις πρώτοι αθλητές και το μαραθώνιο από τον οποίο θα προκρίνονταν έξι αθλητές.

Το πρωτάθλημα αυτό διοργανώθηκε από την "Επιτροπή Ολυμπιακών Αγώνων" και θεωρείται το "Α΄ Πανελλήνιο Πρωτάθλημα Στίβου", παρά το ότι ο ΣΕΓΑΣ (που ιδρύθηκε το 1897) ξεκίνησε να διοργανώνει πανελλήνιο πρωτάθλημα το 1901. Διεξήχθησαν 12 αγωνίσματα και οι επιδόσεις που σημειώθηκαν στους αγώνες αυτούς έχουν καταγραφεί ως τα πρώτα πανελλήνια ρεκόρ στα αντίστοιχα αγωνίσματα. Τους αγώνες παρακολούθησαν 15.000 περίπου θεατές και το εισιτήριο κόστιζε 1 δραχμή.

Πρωταθλητής σύλλογος αναδείχθηκε ο **[[Α.Ο. Αθηνών|Αθλητικός Όμιλος Αθηνών]]**, ο οποίος είχε ιδρυθεί λίγους μήνες νωρίτερα και λίγα χρόνια μετά τους Ολυμπιακούς Αγώνες διαλύθηκε. Πρωταθλητής σύλλογος θεωρείτο ο πολυνίκης, αφού η βαθμολογία εφαρμόστηκε πολύ αργότερα, από το 1930.

Την περίοδο αυτή στην Ευρώπη διοργανώθηκαν για πρώτη φορά τα εθνικά πρωταθλήματα της Κύπρου, της Νορβηγίας, της Ουγγαρίας και της Σουηδίας.

## Αποτελέσματα
1896 | 1901 | 1904 
[thumb|Ο πρωταθλητής στο μαραθώνιο, [Χαρίλαος Βασιλάκος (στη μέση).]]
[thumb|Ο πρωταθλητής στη δισκοβολία, [Παναγιώτης Παρασκευόπουλος.]]
[thumb|Ο πρωταθλητής στην πάλη, [Στέφανος Χρηστόπουλος.]]
[thumb|Ο πρωταθλητής στις ασκήσεις σε δίζυγο, [Ιωάννης Μητρόπουλος.]]

¹Αργότερα εντάχθηκε στον Πανελλήνιο Γ.Σ.

## Κατάταξη

## Πηγές
* "Με μια δραχμή στους πρώτους πανελλήνιους", Αθλητική Ηχώ, 19/7/1979.
* Μουσείο Τύπου Πάτρας, φύλλα από 9 - 15 Μαρτίου 1896

Ανδρων
Κατηγορία:Στίβος το 1896
Κατηγορία:Διοργανώσεις στίβου στην Αθήνα
METRO ΑΕΒΕ

Ιδρύθηκε το 1976 και αποτελεί μια οικογενειακή εταιρεία ελληνικών συμφερόντων. Διαθέτει δύο αλυσίδες καταστημάτων: τα καταστήματα χονδρικής METRO Cash & Carry, με 50 σημεία σε όλη την χώρα και τα καταστήματα λιανικής My market και My market Local, με περισσότερα από 330 σημεία λιανικής πώλησης. Τον Ιανουάριο του 2020, η εταιρεία άνοιξε το πρώτο της κατάστημα στην Κύπρο. Η εταιρεία απασχολεί περισσότερους από 11.000 εργαζόμενους. 

Το 2020 εντάχθηκε στην πρωτοβουλία του ΚΕΑΝ και του Diversity Charter που στοχεύει στην εξάλειψη κάθε είδους αποκλεισμού από τον εργασιακό χώρο, και υπέγραψε τη Χάρτα Διαφορετικότητας για τις ελληνικές επιχειρήσεις.

Στο πλαίσιο της στρατηγικής βιώσιμης ανάπτυξης της επιχείρησης, έχουν τοποθετηθεί περισσότερες από 280 πιστοποιημένες θέσεις στάθμευσης σε καταστήματα My market σε όλη την Ελλάδα, στα κεντρικά γραφεία και στα κέντρα διανομής. Έχει δημιουργήσει με αυτόν τον τρόπο ένα «Φιλικό προς το ποδήλατο» δίκτυο στην Ελλάδα. Επιπλέον, από το 2020 αποτελεί μέλος της Συμμαχίας για τη Μείωση της Σπατάλης Τροφίμων και κάθε μήνα δωρίζει τρόφιμα σε φορείς και ιδρύματα σε όλη τη χώρα.

## Ιστορία
Η METRO ιδρύθηκε το 1976 από τον αυτοδημιούργητο επιχειρηματία Παντελή Παντελιάδη ο οποίος  γεννήθηκε στην Ιερισσό της Χαλκιδικής το 1936. Σπούδασε στην Αμερικανική Γεωργική Σχολή της Θεσσαλονίκης με υποτροφία και το 1957 συνέχισε τις σπουδές του στην Ανώτατη Σχολή Εμπορίου της Βιέννης. Το 1974 αποφάσισε να δραστηριοποιηθεί στην επιχειρηματική σκηνή της χώρας, ιδρύοντας μια μικρή εταιρεία εισαγωγών τροφίμων. 

Δύο χρόνια αργότερα έγινε συνεταίρος και ανέλαβε τη διεύθυνση πέντε πολύ μικρών σούπερ μάρκετ και πολύ γρήγορα πρόσθεσε σ' αυτά ένα νέο για τα ελληνικά δεδομένα τύπο καταστήματος που είχε δει στο εξωτερικό. Το 1976, η METRO πρωτοπορεί και ανοίγει το πρώτο κατάστημα Cash and Carry στην Ελλάδα, στην οδό Πέτρου Ράλλη. Το 1977 εγκαινιάζεται και το πρώτο κατάστημα σούπερ μάρκετ METRO (κατάστημα λιανικής) στον Κορυδαλλό.

Το 2004, τα καταστήματα λιανικής απέκτησαν την επωνυμία My market και διαχωρίστηκαν από τα καταστήματα χονδρικής με την επωνυμία METRO Cash & Carry. Τον Φεβρουάριο του 2016, σε μία καθοριστική στιγμή, η εταιρεία εξαγοράζει την αλυσίδα Βερόπουλος, δημιουργώντας μία από τις μεγαλύτερες εταιρείες λιανεμπορίου στην ελληνική αγορά.

Έχοντας διαγράψει μία δυναμική παρουσία στην επιχειρηματική ζωή της χώρας, η METRO AEBE είναι μία 100% ελληνική εταιρεία που, δεκαετίες τώρα, σέβεται τους Έλληνες καταναλωτές και τα ελληνικά νοικοκυριά σε κάθε γωνιά της χώρας. Αναδεικνύει τα ελληνικά προϊόντα και τους μικρούς Έλληνες παραγωγούς, στηρίζει τους ανεξάρτητους επαγγελματίες και δίνει δουλειά σε χιλιάδες εργαζόμενους.

## Παραπομπές


## Εξωτερικοί σύνδεσμοι
*Επίσημη Ιστοσελίδα METRO ΑΕΒΕ
*Επίσημη Ιστοσελίδα Metro Cash and Carry
*Επίσημη Ιστοσελίδα My market

Κατηγορία:Ελληνικές επιχειρήσεις
Κατηγορία:Ελληνικά εμπορικά σήματα
Άυρ

Η **Άυρ** (αγγλικά: Αyre, μανξ: Inver Ayre) είναι μια από τις 6 περιφέρειες της νήσου του Μαν. Πρωτεύουσα είναι η Ράμσι (Ramsey). Βρίσκεται στο βόρειο τμήμα της νήσου.

## Ενορίες
* Αντρέας (Andreas)
* Μπράιντ (Bride)
* Λεζάυρ (Lezayre)

## Σύνορα
Η Άυρ συνορεύει δυτικά με τη Γκλενφάμπα, ανατολικά με τη Γκαρφ και κεντρικά με τη Μέση περιφέρεια.

## Πόλεις
* Ράμσι (πρωτεύουσα)
* Μπράιντ
* Αντρέας
* Σάλμπι

Κατηγορία:Νήσος του Μαν
Γκαρφ

Η Γκαρφ (αγγλικά: Garff, μανξ: Garff) είναι μια από τις έξι περιφέρειες ιστορικές της νήσου του Μαν. Πρωτεύουσα είναι το Λάξεϊ. Η Γκαρφ βρίσκεται στο βορειοανατολικό τμήμα της χώρας.

## Ενορίες
* Λόναν (Lonan)
* Μόχολντ (Maughold)
* Όγκαν (Onchan, Kione Droghad)

## Σύνορα
Η Γκαρφ συνορεύει στα βορειοδυτικά με το Άυρ και στα νοτιοδυτικά με τη Μέση περιφέρεια.

## Χωριά
* Λάξι (Laxey), πρωτεύουσα
* Λόναν (Lonan)

Κατηγορία:Νήσος του Μαν
Φινσγκάουερ

thumb|250px|Δύο ψωμάκια τύπου  Φίνσγκάουερ 
**Φίνσγκάουερ** είναι τύπος ψωμιού που κατασκευάζεται και πωλείται στο νότιο Τιρόλο. 
## Περιγραφή
Τα ψωμάκια τύπου φίνσγκάουερ έχουν μέγεθος παλάμης περίπου και πάχος δύο με τρία εκατοστά. Παρασκευάζονται από ανάμεικτο αλέυρι  σίκαλης και σίτου, και με μαγιά που προέρχεται από την επαρχία του Φίνσγκάου του νότιου Τιρόλου.  Ο παραδοσιακός τρόπος ψησίματος γίνεται ανά δύο ψωμάκια, τα οποία είναι ενωμένα σχηματίζοντας ζεύγος. Το πατροπαράδοτο σχήμα τους είναι πλατύ και χαμηλό, με λίγη ψίχα μέσα. Είναι καρυκευμένο με τριφύλλι, κορίανδρο, μάραθο και κύμινο.  Διατηρείται φρέσκο εκτός ψυγείου και είναι ιδανικό προσφάι για πολυήμερες εκδρομές και οδοιπορίες.

Κατηγορία:Ψωμιά
Μασαχάρτα

Ο **Μασαχάρτα** υπήρξε ιερέας του Άμωνα στις Θήβες της αρχαία Αιγύπτου. Έζησε κατά την 21η Δυναστεία περίπου στα έτη 1054 – 1046 π.Χ.
## Βιογραφικά στοιχεία
Πατέρας του ήταν ο ιερέας Πινετζέμ Α’ , τον οποίο διαδέχτηκε ο Μασαχάρτα στη θέση του αρχιερέα, όταν εκείνος ανέβηκε στο θρόνο του Φαραώ. Προηγουμένως είχε υπηρετήσει επί εννέα χρόνια εκτός των άλλων και στην ταρίχευση των βασιλικών μουμιών. 
Απεβίωσε το έτος περίπου 1046 π.Χ., ίσως από κάποια ασθένεια. 
## Πηγές
*Τόμας Σνάϊντερ: *Lexikon der Pharaonen*, Artemis & Winkler, München 1997, ISBN 3-7608-1102-7, S. 151

Κατηγορία:Αρχαίοι Αιγύπτιοι
Πάιονηρ 2

Το **Πάιονηρ 2** είναι η τρίτη αποστολή στο *[[πρόγραμμα Πάιονηρ]]* , διαστημικές συσκευές που είχαν σχεδιαστεί για να εξετάσουν τη Σελήνη και τον χώρο μεταξύ Γης και Σελήνης. Λίγο μετά την εκτόξευση του στις 7:30:00 UTC στις 8 Νοεμβρίου 1958, το τρίτο τμήμα του οχήματος εκτόξευσης είχε διαχωριστεί αλλά δεν κατάφερε να αναφλεγεί, και το Πάιονηρ 2 δεν κατάφερε να κατευθυνθεί στη σεληνιακή τροχιά του. Το διαστημόπλοιο πέτυχε μέγιστο υψόμετρο 1.550 χιλιομέτρων (960 μίλια) πριν ξαναμπεί στη γήινη ατμόσφαιρα πάνω από ΒΔ Αφρική. Μια μικρή ποσότητα δεδομένων που ελήφθησαν κατά τη σύντομη πτήση, δείχνει ότι η ισημερινή περιοχή γύρω από τη Γη έχει μεγαλύτερη ροή και μεγαλύτερη ακτινοβολία από ό,τι θεωρούσαν προηγουμένως και ότι η πυκνότητα των μικρομετεωριτών είναι μεγαλύτερη γύρω από τη Γη απ' ό,τι στο διάστημα.

## Παραπομπές


## Εξωτερικοί σύνδεσμοι
* Space Technology Laboratories Documents Archive
* NSSDC Master Catalog: Spacecraft Pioneer 2 

Κατηγορία:Πρόγραμμα Πάιονηρ
Κατηγορία:Διαστημικές αποστολές το 1958
Στήλη των εξόριστων

Η **στήλη των εξόριστων** που φιλοξενείται στο μουσείο του Λούβρου με τον αριθμό C 256 είναι αρχαιολογικό εύρημα από την Αίγυπτο. Ανακαλύφθηκε το 1860 από τον Ανρί Μονίρ, Γάλλο αντιπρέσβη στο Λούξορ, και μεταφέρθηκε το 1884 στο Παρίσι.
## Περιγραφή
Η στήλη είναι από σκούρο γρανίτη. Φέρει αιγυπτιακά ιερογλυφικά. Το κείμενο είναι μια διαταγή αμνηστίας του αρχιερέα του Άμωνα Μεχεπέρρε. Το επάνω μέρος της στήλης φέρει σημαντικές φθορές, ενώ της λείπει ένα μεγάλο τμήμα. Το τμήμα που σώζεται εικονίζει τον ιερέα του Αμώνα σε στάση προσευχής προς τον θεό. Το κάτω μέρος που είναι μεγαλύτερο σώζεται ολόκληρο.  Το κείμενο είναι γραμμένο σε 23 σειρές, από τις οποίες οι πρώτες τέσσερις έχουν φθαρεί. 
## Ιστορική τοποθέτηση
Είναι έργο της 21ης δυναστείας, όταν ο Φαραώ κυβερνούσε από την Τάνις, ενώ οι Θήβες ήταν σχεδόν αυτόνομες με τοπικό άρχοντα τον αρχιερέα του Άμωνα. Το έτος 25 της κυβέρνησης του Ψουσέννη Α’ ξέσπασε επανάσταση εναντίον του ιερές Μασαχάρτα. Ο Μενχεπέρρε, αδελφός και διάδοχος του Μασαχάρτα κατέπνιξε την επανάσταση, μπήκε ως νικητής στις Θήβες και στέφθηκε διάδοχος του πατέρα του από τον θεό Άμωνα. Λίγο αργότερα ένας χρησμός μαντείου του ιερού του Άμωνα ζήτησε να επιτραπή στους εξόριστων να επιστρέψουν από την όαση Χάργκα ξανά στις Θήβες.
Η στήλη αναφέρει τις εξής χρονολογίες:
* 25ο έτος της βασιλείας του Σμένδη, Γ’ Σχήμου 29: Χρησμός
* 25ο έτος, Α’ Αχέτ 4: Είσοδος του Μενχεπέρρε στις Θήβες
* Έτος 1 (της βασιλείας του Αμενεμνεσούτ ή του Ψουσέννη Α’): Αμνηστία των εξόριστων
## Πηγές
*Jürgen von Beckerath: *Verbanntenstele*, in: Lexikon der Ägyptologie, Bd. VI, 1986, S. 919-920
*Jürgen von Beckerath, *Die Stele der Verbannten im Museum des Louvre*, in: Revue d'Égyptologie, Bd. 20, 1968, S. 7-36
*Heike Sternberg-el Hotabi: *Die Stele der Verbannten*, TUAT II/1, 1986, S. 112-117

## Εξωτερικοί σύνδεσμοι
*The Libyan anarchy: inscriptions from Egypt's Third Intermediate Period Robert Kriech Ritner, Society of Biblical Lit, 2009, σελ. 124
* Παρουσίαση της στήλης από το Μουσείο του Λούβρου

## Παραπομπές


Κατηγορία:Γλυπτά στο Μουσείο του Λούβρου
Κατηγορία:Αιγυπτιολογία
Βικτόρ Λορέ

Ο **Βικτόρ Λορέ** (γαλ. *Victor Loret*, 1859-1946) υπήρξε Γάλλος αιγυπτιολόγος.

## Βιογραφία
Γεννήθηκε την 1η Σεπτεμβρίου 1859. Σπούδασε στην *Σχολή των Καλών Τεχνών* (γαλ. *École des Hautes Études*) και περιόδευσε την Αίγυπτο από το 1881. Εκεί εργάστηκε για τον αιγυπτιολόγο Εζέν Λεφεμπύρ (*Eugène Lefébure*) και σπούδασε την κοιλάδα των Βασιλέων. Το 1897 διορίστηκε διευθυντής της αιγυπτιακής υπηρεσίας αρχαιοτήτων. Έκανε ανασκαφές και ανακάλυψε το 1898 και 1899 τους τάφους πολλών Φαραώ. Απεβίωσε στις 3 Φεβρουαρίου 1946.

## Παραπομπές


## Εξωτερικοί σύνδεσμοι
* 

Κατηγορία:Γάλλοι αρχαιολόγοι
Κατηγορία:Αιγυπτιολόγοι
Μενχεπέρρε

Ο **Μενχεπέρρε** υπήρξε αρχιερέας του Άμων στις Θήβες της Αρχαίας Αιγύπτου. 
## Βιογραφία
Πατέρας του ήταν ο Φαραώ του βασιλείου της Άνω Αιγύπτου  Πινετζέμ Α΄. Υπηρέτησε ως αρχιερέας του Άμωνα από το έτος 1045 - 992 π.Χ. τον καιρό της 21ης Δυναστείας. Δεν έχουν διασωθεί πολλά για αυτόν. Ξέρουμε ότι έφερε τον τίτλο «Βασιλεύς της Άνω και της Κάτω Αιγύπτου», αποκλειστικό προνόμιο των Φαραώ. Έκτισε διάφορα αμυντικά φρούρια και κάστρα στην Μέση Αίγυπτο. Το όνομά του μνημονεύεται και σε μια στήλη στο ναό του Καρνάκ, η οποία αναφέρει την ανέγερση ενός τοιχώματος για να διαχωρίσει πολεοδομικά τους ιερούς χώρους από τις γύρω συνοικίες, οι οποίες εξαπλώνονταν ραγδαία. 

## Πηγές
*Jürgen von Beckerath: Chronologie des pharaonischen Ägypten - Die Zeitbestimmung der ägyptischen Geschichte von der Vorzeit bis 332 v. Chr. - Münchner Ägyptologische Studien, Bd. 46, Philipp von Zabern, Mainz, 1997, σελ.  99–102, ISBN 3-8053-2310-7
*Jürgen von Beckerath: Handbuch der ägyptischen Königsnamen, Münchner Ägyptologische Studien. Bd 49. 2. Aufl., Philipp von Zabern, Mainz, 1999, σσ. 182/183, ISBN 3-8053-2591-6
*Τόμας Σνάιντερ: Lexikon der Pharaonen, Albatros, Düsseldorf, 2002, σελ. 153, ISBN 3-491-96053-3

## Εξωτερικοί σύνδεσμοι

* Πληροφορίες για τον Μενχεπέρρε (στο σημείο ''Hohepriester von Theben'')  

Κατηγορία:Αρχαίοι Αιγύπτιοι
Σμένδης Β΄

Ο **Σμένδης Β΄** υπήρξε αρχιερέας του Άμων στις Θήβες της Αρχαίας Αιγύπτου από το 992 ως το 920 π.Χ. 
## Βιογραφία και βασιλεία
Έζησε στα τέλη της 20ής με αρχές της 21ης δυναστείας στις Θήβες. Γονείς του ήταν ο αρχιερέας Μενχεπέρρε και η Ισετεμχέμπ Γ', θυγατέρα του Ψουσέννη Α΄. Αδελφός του ήταν ο Πινατζέμ Β΄, που τον διαδέχτηκε στο αρχιερατικό θρόνο. Τα δύο χρόνια της επιρροής του ήταν πολύ σύντομα και δεν άφησαν πολλά ιστορικά ίχνη. Μνημονεύεται ότι αφιέρωσε νεκρικά βραχιόλια για την ταφή του Ψουσέννη Α΄, και ότι ενταφίασε την Νεσμπανεμπτζέμπ. Σώζεται επίσης ένα διάταγμα στον δέκατο πυλώνα του ναού του Καρνάκ, με το οποίο διευθετούνται τα υπάρχοντα της χήρας του, Χενουττάουι.
## Πηγές

* Τόμας Σνάιντερ: *Lexikon der Pharaonen*, Artemis & Winkler, München 1997, S. 277, ISBN 3-7608-1102-7

Κατηγορία:Αρχαίοι Αιγύπτιοι
Εθνική Βιβλιοθήκη του Ισραήλ

**Εθνική Βιβλιοθήκη του Ισραήλ** (ΕΕΕ? Εβραϊκά: הספרייה הלאומית? Πρώην: Εβραϊκή Εθνική και Πανεπιστημιακή Βιβλιοθήκη - JNUL, Εβραϊκά: בית הספרים הלאומי והאוניברסיטאי), είναι η εθνική βιβλιοθήκη του Ισραήλ. Η βιβλιοθήκη διαθέτει περισσότερα από 5 εκατομμύρια βιβλία, και βρίσκεται στην πανεπιστημιούπολη *Givat Ram* του Εβραϊκού Πανεπιστημίου της Ιερουσαλήμ. Η Εθνική Βιβλιοθήκη διαθέτει τις μεγαλύτερες συλλογές στον κόσμο της *Hebraica* και *Judaica*, και είναι το αποθετήριο πολλών σπάνιων και μοναδικών βιβλίων χειρογράφων και έργων τέχνης.

## Ιστορία
Η πρώτη δημόσια βιβλιοθήκη που εξυπηρετούσε την εβραϊκή κοινότητα στην Παλαιστίνη ήταν η B'nai B'rith, που ιδρύθηκε στην Ιερουσαλήμ το 1892. Αυτή η βιβλιοθήκη βρισκόταν σε έναν δρόμο με το ίδιο όνομα, κοντά στην περιοχή της Ρωσικής Αποστολής στην Ιερουσαλήμ.  Δέκα χρόνια αργότερα μεταφέρθηκε στην οδό Αιθιοπίας. Το 1920, όταν σχεδιάστηκε το Εβραϊκό Πανεπιστήμιο, η Συλλογή Βιβλιοθήκης B'nai Brith έγινε η βάση της Πανεπιστημιακής Βιβλιοθήκης. Τα βιβλία μεταφέρθηκαν στο Όρος Scopus όπου το πανεπιστήμιο άνοιξε πέντε χρόνια αργότερα.

Το 2007 αναγνωρίστηκε επίσημα ως Εθνική Βιβλιοθήκη του Κράτους του Ισραήλ μετά την έγκριση του Νόμου για τις Εθνικές Βιβλιοθήκες. Ο νόμος αυτός, ο οποίος τέθηκε σε ισχύ στις 23 Ιουλίου 2008 άλλαξε το όνομα της Βιβλιοθήκης στο σημερινό και την έκανε εξαρτημένη από το Πανεπιστήμιο και αργότερα έγινε Εταιρεία Κοινοτικού Συμφέροντος κοινής ιδιοκτησίας της Κυβέρνησης του Ισραήλ (50%), του Εβραϊκού Πανεπιστημίου(25 %) και άλλους οργανισμούς.

## Στόχος
Η αποστολή της Εθνικής Βιβλιοθήκης του Ισραήλ είναι να εξασφαλίσει όλο το υλικό που δημοσιεύεται στο Ισραήλ σε οποιαδήποτε γλώσσα. Στόχος του είναι να φιλοξενήσει όλες τις εκδόσεις που αφορούν το Ισραήλ, τη Γη του Ισραήλ, τον Ιουδαϊσμό και τον Εβραϊκό λαό που δημοσιεύονται σε οποιαδήποτε γλώσσα, σε οποιαδήποτε χώρα του κόσμου. Στοχεύει επίσης στη συγκέντρωση όλου του υλικού που δημοσιεύεται στα εβραϊκά ή σε οποιαδήποτε γλώσσα που ομιλείται στη Διασπορά, όπως τα Γίντις ή τα Λαντίνο. Σύμφωνα με το νόμο, δύο αντίγραφα οποιουδήποτε αντικειμένου που δημοσιεύεται στο Ισραήλ πρέπει να κατατεθούν στη Βιβλιοθήκη. Από το 2001, με τη μεταρρύθμιση του νόμου, μεταξύ των αρχείων που πρέπει να κατατεθούν στη Βιβλιοθήκη περιλαμβάνονται και ηχογραφήσεις, βίντεο και μη έντυπο υλικό. μερικές από τις μοναδικές συλλογές της Βιβλιοθήκης όπως το χειρόγραφο του 14ου αιώνα Νυρεμβέργη Mahzor σκαναρίστηκαν το 2007 και είναι διαθέσιμα στο διαδίκτυο.

## Φωτογραφίες

File:Reading room of the National Library of Israel.jpg|Το αναγνωστήριο 
File:Ardon Windows JNUL.jpg|"Το παράθυρο" είναι έργο του Mordechai Ardon στη ρεσεψιόν. 
File:The_National_Library_of_Israel_building_-_Amitay_Katz.jpg|Το κτίριο της Βιβλιοθήκης


## Δείτε επίσης
* Κατάλογος μεγαλύτερων βιβλιοθηκών
* Ισραήλ
* Ιερουσαλήμ
* Παγκόσμια Ψηφιακή Βιβλιοθήκη

## Εξωτερικοί σύνδεσμοι

* Εθνική Βιβλιοθήκη του Ισραήλ

## Παραπομπές

Κατηγορία:Βιβλιοθήκες στο Ισραήλ
Ισραηλ
Κατηγορία:Εταίροι της Παγκόσμιας Ψηφιακής Βιβλιοθήκης
Αμένοφις (αρχιερέας του Άμωνα)

Ο **Αμένοφις** υπήρξε αρχιερέας του Άμωνα στις Θήβες της Αρχαίας Αιγύπτου από την εποχή του Φαραώ Ραμσή Θ' μέχρι την εποχή του Φαραώ Ραμσή ΙΑ'. Έπαιξε σημαντικό ρόλο κατά τον εμφύλιο πόλεμο που ξέσπασε στα τέλη της 20ής δυναστείας.
 
## Βιογραφία
Πατέρας του ήταν ο αρχιερέας του Άμων Ραμσεσνάχτ, ο οποίος μνημονεύεται στο δεύτερο έτος της βασιλείας του Φαραώ Ραμσή Θ' (περ. 1125 - 1107 π.Χ.), ενώ ο Αμένοφις εικονίζεται ως αρχιερέας του Άμωνα σε ανάγλυφα του ναού του Καρνάκ οκτώ έτη αργότερα. Επίσης εικονίζεται συχνά ως δικαστής σε υποθέσεις συλήσεως τάφων, καθώς και στη εξέγερση των εργατών της Μεδίνας το 1159 π.Χ.

## Πηγές
*Χελκ, Βόλφγκανγκ: *«Amenophis»* In: *Lexikon der Ägyptologie* 1,  Wiesbaden 1975, Spalte 221-222

Κατηγορία:Αρχαίοι Αιγύπτιοι
Ψουσέννης Α΄

Ο **Ψουσέννης Α´** υπήρξε Φαραώ της 21ης Δυναστείας της Αρχαίας Αιγύπτου. Διαδέχτηκε τον Φαραώ Αμενεμνεσούτ και βασίλευσε από το 1040 – 994 π.Χ.
## Βιογραφία και βασιλεία
Πατέρας του ίσως να ήταν ο Πινέτζεμ Α’. Τίποτα δεν είναι γνωστό για την εξωτερική πολιτική του κατά την διάρκεια της βασιλείας του. Πιστεύεται ότι ασχολήθηκε αποκλειστικά με την διασφάλιση των συνόρων της επικρατείας του. Σημαντικά αρχιτεκτονικά μνημεία της βασιλείας του βρίσκονται στην Τάνις, η οποία επεκτάθηκε και έγινε η νέα πρωτεύουσα του βασιλείου,  στολίστηκε με ιερά του θεού Άμωνα, της θεάς Μουτ και του Κχονσού και οχυρώθηκε με τείχη πάχους 20 μέτρων.
## Ο τάφος του
thumb|right|250px|Η νεκρόπολη του Ψουσέννη
thumb|right|250px|Κεφαλή της αργυρής σαρκοφάγου του Ψουσέννη
Ο ασύλητος τάφος του Ψουσέννη ανακαλύφθηκε το έτος 1940 από τον Πιέρ Μοντ (‘’Pierre Montet’’) στην Τάνι. Περιείχε τις μούμιες του Φαραώ και της συζύγου του. Σε άλλα δώματα της νεκρόπολης βρίσκονται οι τάφοι του πρίγκηπα Ανχεφενμούτ και του στρατηγού και ηγέτη των ιερέων όλων των ιερών Βεντζεμπεντζέντ. Αργότερα τοποθετήθηκαν εκεί και οι μούμιες των Φαραώ Αμενεμόπη και Σεσόνγκ Β΄.

Η εξωτερική σαρκοφάγος του Φαραώ είναι από ερυθρό γρανίτη. Εσωκλείνει μία δεύτερη σαρκοφάγο από μαύρο γρανίτη, η οποία περιέχει την αργυρή σαρκοφάγο της μούμιας με χρυσή κεφαλή. Η μούμια διαλύθηκε με την πάροδο των χιλιετιών, αλλά τα πλούσια ταφικά αναθήματα σώζονται μέχρι σήμερα.

## Παραπομπές


## Πηγές
*Τόμας Σνάϊντερ: *Lexikon der Pharaonen*, München 1996, S. 203-204, ISBN 3-423-03365-7,

Κατηγορία:Φαραώ της 21ης Αιγυπτιακής Δυναστείας
Εζύ-Ρα

Ο **Εζύ-Ρα** υπήρξε υψηλός υπάλληλος της Αρχαίας Αιγύπτου που υπηρέτησε την εποχή του Φαραώ Ντζοζέρ της τρίτης Δυναστείας. Είναι γνωστός από τις πολυτελέστατες τοιχογραφίες του τάφου του και από ανάγλυφα που εικονίζουν το πορτραίτο του και το επάγγελμά του.  Είναι ο αρχαιότερος ιατρός της ανθρωπότητας που είναι γνωστός με το όνομά του. Έφερε τον τίτλο του «*Μεγάλου των οδοντιάτρων και ιατρών*».

Τα αρχαιολογικά ευρήματα ανακαλύφθηκαν το έτος 1866 από τον Ογκύστ Μαριέτ και το 1912 από τον Τζέημς Κιμπέλ. Οι αρχαίες αιγυπτιακές ανάγλυφες πινακίδες από ξύλο κέδρου, που ήταν πανάκριβο πολυτελέστατο προϊόν εισαγωγής από τον Λίβανο είναι δείγμα της υψηλής αναγνώρισης για τον Εζύ-Ρα. Έφερε τα αξιώματα  «Έμπιστος του Φαραώ», «Μέγας του Βουτώ», «Αδελφός της Μιν», «Κυβερνήτης», «Μάγιστρος των βασιλικών Γραφέων», «Μέγας των δέκα της Άνω Αιγύπτου», και πολλά άλλα.

## Παραπομπές


## Πηγές
* James Edward Quibell: *Excavations at Saqqara 1911 - 1912. The Tomb of Hesy*. Institut Français d’Archéologie Orientale, Kairo 1913
* Jochem Kahl, Nicole Kloth, Ulrike Zimmermann: *Die Inschriften der 3. Dynastie. Eine Bestandsaufnahme*, Bd. 56. Harrassowitz, Wiesbaden 1995, ISBN 3-447-03733-4
* Michael Rice: *Who’s who in Ancient Egypt*. Routledge, London/New York 1999, ISBN 0415154480
* Whitney Davis: *Archaism and Modernism in the Reliefs of Hesy-Ra.* In: John Tait: *Never had the like occurred: Ancient Egypt's View of Its Past*. Psychology Press 2003, ISBN 1844720071, Seite 31–60 http://books.google.de/books?id=Xu4g3K3eYLsC&lpg=PR1&ots=FLIa0bSY4E&dq=Never%20Had%20the%20Like%20Occured&pg=PA31#v=onepage&q&f=false
* Hermann A. Schlögl: *Das Alte Ägypten. Geschichte und Kultur von der Frühzeit bis zu Kleopatra*. Beck, Frankfurt 2006, ISBN 3406549888

Κατηγορία:Αρχαίοι Αιγύπτιοι
Σπιζίδες

Οι **σπιζίδες**, γνωστοί και ως **σπίζες**, είναι γνωστά ωδικά πτηνά, τα οποία είναι κυρίως διαδεδομένα σε όλο το Βόρειο ημισφαίριο και ανήκουν στην οικογένεια **Σπιζίδες**. Η οικογένεια περιλαμβάνει πολλά γένη και είδη που απαντούν σχεδόν σε όλο τον κόσμο εκτός από την Αυστραλία. Ένα από τα πιο διαδεδομένα είδη είναι ο Φρυγίλλος ο άγαμος (Fringillia coelebs) κοινώς σπίνος, γνωστός και με τα ονόματα σπιγγάρι και τσόνης.
Το ράμφος του είναι κοντό, ισχυρό και χοντρό στη βάση του. Η διαμόρφωση αυτή του επιτρέπει να σπάζει τα σκληρά περιβλήματα των σπόρων που αποτελούν την τροφή του. Τα είδη της οικογένειας αυτής, ιδιαίτερα κατά την περίοδο της αναπαραγωγής, παρουσιάζουν φυλετικό διμορφισμό. Ορισμένα είδη της οικογένειας, όπως το καναρίνι κελαηδούν πολύ ωραία. Λέγεται ότι με το επίμονο κελάηδημά του μας προειδοποιεί για τον ερχομό του χιονιού. Θεωρείται χρήσιμο πουλί επειδή  τρώει διάφορα έντομα από τα οποία κινδυνεύουν οι καλλιέργειες. Το τραγούδι του διαφέρει από περιοχή σε περιοχή και μπορεί να ακουστεί από το Φεβρουάριο έως το Σεπτέμβριο. Ένα άλλο κοινό είδος είναι ο ορόσπιζος (Fringilla montifringillia).

Τα μεγέθη τους δεν ξεπερνούν τα 23 εκατοστά. Διαθέτει κομψό παράστημα και όμορφο φτέρωμα με λαμπερά, εντυπωσιακά χρώματα. Η διαμόρφωση του φύλου είναι εμφανής. Τρέφεται με σπόρους, έντομα αλλά προτιμά και τα φρούτα και τα λαχανικά. Συνήθως σχηματίζει σμήνη με πουλιά του είδους του αλλά και μικτά. Κινείται με ευκολία είτε στο έδαφος για τροφή, είτε πετώντας. 

Αναπαράγεται συνήθως την άνοιξη και γεννά 2 φορές τον χρόνο 3 έως 5 αυγά. Χτίζει τη φωλιά του σε σημείο τέτοιο ώστε να μην είναι ορατή προς τους εχθρούς του. Οι φωλιές χτίζονται από τα μέσα Απριλίου έως και τον Ιούλιο. Δείχνει προτίμηση σε μέρη με φυλλοβόλα δένδρα, κωνοφόρα και μικτά δάση, σε πάρκα, σε χώρους στάθμευσης και σε κήπους για την αναπαραγωγή του.

## Παραπομπές


Κατηγορία:Σπιζίδες
Πέντου

Ο **Πέντου** υπήρξε υψηλός υπάλληλος της αρχαίας Αιγύπτου που υπηρέτησε επί Φαραώ Τουταγχαμών.

Το όνομά του μνημονεύεται σε επιγραφή που υπάρχει στον τάφο του Τουταγχαμών. Πιθανόν να ταυτίζεται με ένα άλλο σύγχρονό του, που έφερε τα αξιώματα «Ανώτατος υπηρέτης του Ατών στον οίκο Ατών και Ακενατών» και «Αρχίατρος», και που έχει τον τάφο του στην Αμάρνα.

## Πηγές

* J. Cerny: *Hieratic Inscriptions from the Tomb of Tut'ankhamun*, Oxford 1965, S. 4 no. 26

Κατηγορία:Αρχαίοι Αιγύπτιοι
Νεκρικοί κώνοι

**Νεκρικοί κώνοι** ονομάζονται πήλινα αντικείμενα που συναντάμε τοποθετημένα κατά σειρές στις προσόψεις των αρχαίων αιγυπτιακών τάφων την εποχή του Νέου Βασιλείου και ιδιαίτερα στις Θήβες. Είχαν μέγεθος μέχρι 50 εκατοστά τα μεγαλύτερα, ενώ συνήθως ήταν πιο μικρά. Η βάση τους φέρει επιγραφή με το όνομα του ιδιοκτήτη του τάφου, ενώ σπάνια συναντάμε προσευχές. Τα αρχαιότερα ανεπίγραφα δείγματα είναι της 11ης δυναστείας, ενώ τα νεώτερα φτάνουν μέχρι την 26η δυναστεία. Δεν είναι γνωστό ποιο σκοπό εξυπηρετούσαν. Διακρίνουμε περίπου 400 διαφορετικούς ρυθμούς νεκρικών κώνων, ενώ μόλις για ογδόντα από αυτούς είναι εξακριβωμένο σε ποιο τάφο ανήκουν. 

## Πηγές
* Kento Zenihiro: *The Complete Funerary Cones*, Tokyo 2009 ISBN 9784896302462.
* Hans Bonnet: *Grabkegel*, in: *Lexikon der ägyptischen Religionsgeschichte*, Hamburg 2000 ISBN 3-937872-08-6 S. 260.
* Norman de Garis Davies/M.F.L. Macadam: *A Corpus of Inscribed Egyptian Funerary Cones*, Oxford 1957 (Korpus aller bis 1957 bekannten und beschrifteten Exemplare)

## Εξωτερικοί σύνδεσμοι

* Νεκρικοί κώνοι στο Μουσείο Πέτρι
* The World of Funerary Cones
* Data on Funerary Cones

Κατηγορία:Αρχαία αιγυπτιακή τέχνη
Μοναστήρι του Πομπλέτ

Η **Βασιλική Μονή της Santa Maria de Poblet** είναι μοναστήρι που ιδρύθηκε το 1151 και βρίσκεται στους πρόποδες της οροσειράς Πράδες (Prades) στην Καταλωνία (Ισπανία). Το μοναστήρι Πομπλέτ ιδρύθηκε από Κιστερκιανούς μοναχούς της Γαλλίας, οι οποίοι ήταν από περιοχές που είχαν κατακτηθεί από τους Μαυριτανούς. Ο βασικός αρχιτέκτονας του μοναστηριού ήταν ο Arnau Bargués. To μοναστήρι αυτό ήταν ένα από τα πρώτα μοναστήρια που βοήθησαν στην παγίωση της εξουσίας στην Καταλωνία τον 12ο αιώνα. Ή αυστηρής αρχιτεκτονικής μονή αποτέλεσε επίσης οχυρωμένη βασιλική κατοικία και περιέχει το Πάνθεον των βασιλέων της Καταλωνίας και της Αραγωνίας. Αναγνωρίστηκε ως Μνημείο Παγκόσμιας Κληρονομιάς από την UNESCO το 1991 σύμφωνα με τα κριτήρια (i) και (iv).

Το Πομπλέτ ήταν η Βασιλική - Πάνθεον των βασιλέων του Στέμματος της Αραγωνίας. Μερικοί από τους πιο σημαντικούς τάφους των βασιλέων έχουν αλαβάστρινα αγάλματα, τα οποία βρίσκονται πάνω από τους τάφους. Οι βασιλείς έχουν γλυπτά λιοντάρια στα πόδια τους ενώ οι βασίλισσες έχουν σκύλους. Ο Πέτρος ο Γ' της Αραγωνίας (1239-1285) έρχεται τη στιγμή της στέψης με την προϋπόθεση πως όλοι οι βασιλιάδες της Αραγωνίας θα είναι θαμμένοι εκεί σύμφωνα με τον όρκο. Μόνο ο Φερδινάνδος ο Β΄ της Αραγωνίας παρέβη τον όρκο και τάφηκε στη Γρανάδα.  

Το μοναστήρι, το οποίο είχε ήδη υποστεί ζημιές κατά τη διάρκεια του Πρώτου Πολέμου των Καρλιστών, έκλεισε λόγω της Εκκλησιαστικής Δήμευσης των Mendizábal το 1835 κατά τη διάρκεια της βασιλείας της Ισαβέλλας Β΄. Η έλλειψη χρηματοδότησης προκάλεσε την παρακμή του τόπου και έφερε μοναστική ζωή στο τέλος της. Στις 24 Ιουλίου του ίδιου έτους το μοναστήρι λεηλατήθηκε από τους εκπροσώπους της Κυβέρνησης της Mendizábal. Κατά τη διάρκεια των εκδηλώσεων όλα τα πολύτιμα έργα ζωγραφικής και τα έπιπλα αφαιρέθηκαν εξαιτίας των πυρκαγιών. Επίσης τμήματα της Μονής καταστράφηκαν. Στα χρόνια που ακολούθησαν η Μονή Πομπλέτ έπεσε σε παρακμή και καταστροφή. Οι τάφοι των ηγεμόνων του Βασιλείου της Αραγωνίας βρέθηκαν. Τα λείψανα τους μεταφέρθηκαν και φυλάσσονται στον Καθεδρικό ναό του *Antoni Serret* από τη γειτονική πόλη της L'Espluga. 

Τέλος, το μοναστήρι επανιδρύθηκε το 1940 από Ιταλούς μοναχούς. Κοντά στην είσοδο του κτηρίου έχουν διατηρηθεί μέχρι και σήμερα τα ερείπια μιας εκκλησίας ως ανάμνηση.

## Παραπομπές


Πομπλέτ
Κατηγορία:Κτίρια και κατασκευές στην Καταλωνία
Κατηγορία:Μνημεία Παγκόσμιας Κληρονομιάς στην Ισπανία
Σεν

[μικρογραφία|Γεράκι με κεφάλι κριαριού, που αντιπροσωπεύει την προσωπικότητα ή την ψυχή (''[Έννοια της ψυχής στην αρχαία Αίγυπτο|μπα*) του [[Ρα]], με δαχτυλίδια σεν στα νύχια του. Αρχαίο Αιγυπτιακό φυλαχτό, περίπου 1254 π.Χ., [[Μουσείο του Λούβρου|Μουσείο Λούβρου]].]]
Το *'δαχτυλίδι Σεν*' στην [[Αρχαία Αίγυπτος|αρχαία Αίγυπτο]] ήταν το σύμβολο της αιωνιότητας και του απείρου και είχε μαγική δύναμη που προστάτευε από κάθε κακό. Είχε σχήμα στρογγυλό και σχηματίζονταν από ένα σχοινί, με τα δύο άκρα να σχηματίζουν μια γραμμή που εφάπτεται στον κύκλο. Ήταν εμπνευσμένο από τον ήλιο που περιστρέφεται γύρω από τη Γη και την προστατεύει.

Το δαχτυλίδι Σεν αναπαρίσταται ως [[Ιερογλυφικά|ιερογλυφικό]] με το [[:en:List of Egyptian hieroglyphs#V9|V9]] (šn) στον [[Κατάλογος του Γκάρντινερ|κατάλογο του Γκάρντινερ]] (Gardiner's Sign List), μια συλλογή των σπουδαιότερων [[Αιγυπτιακά ιερογλυφικά|αιγυπτιακών ιερογλυφικών]] («ιερο [[Γλύφος|γλύφων]]»). Στο σύστημα χαρακτήρων [[Unicode]] αποδίδεται με U+13376.

Στην τέχνη αναπαρίσταται συχνότερα με τον αιγύπτιο ηλιακό θεό [[Ώρος|Ώρο]], ο οποίος απεικονίζονταν ως [[γεράκι]] ή άνθρωπος με κεφαλή γερακιού, αλλά και με τη θεά-προστάτιδα [[Νεκχεμπέτ]].


== Παραπομπές ==
<references />

==Πηγές==
* [[Άλαν Γκάρντινερ]]: *Egyptian Grammar*, Third edition, σελ. 74, Griffith Institute, Οξφόρδη 1994
* [[Γιούργκεν φον Μπέκερατ]]: *Handbuch der ägyptischen Königsnamen.'' Münchner Ägyptologische Studien. Bd. 49. Philipp von Zabern, Mainz 1999, ISBN 3-8053-2591-6, σσ. 27-29

Κατηγορία:Αρχαία αιγυπτιακά σύμβολα
Σινουχέ ο Αιγύπτιος

Το ***Σινουχέ ο Αιγύπτιος*** (Φινλανδικά: *Sinuhe egyptiläinen - Viisitoista kirjaa lääkäri Sinuhen elämästä n 1390-1335 eKr*) είναι ιστορικό μυθιστόρημα του Φινλανδού συγγραφέα Μίκα Βαλτάρι, το οποίο πρωτοκυκλοφόρησε το 1945.
## Πλοκή

Ο Σινουχέ εξιστορεί την ζωή του από τα παιδικά του χρόνια σε κάποια φτωχογειτονιά των Θηβών, την περίοδο που σπουδάζει ιατρική και κατόπιν, όταν γίνεται βασιλικός γιατρός. Περιγράφει τη γνωριμία του με τον μετέπειτα Φαραώ Ακενατών τον οποίο ακολούθησε στη δημιουργία της πόλης του, της Ακχετατόν. Ακόμα αναφέρεται στη γνωριμία του με τον στρατηγό και, μετέπειτα, Φαραώ Χορεμχέμπ o οποίος στην συνέχεια τον εξόρισε.

Το βιβλίο περιέχει πολλές λεπτομέρειες σχετικές με την αρχαιολογία της φαραωνικής Αιγύπτου. Εμπνευσμένο εν μέρει από την ομώνυμη αρχαία αιγυπτιακή ιστορία (*Ιστορία* του *Σινούε)*, είναι διανθισμένο με αποσπάσματα από άλλα ποιήματα της εποχής του Μέσου Βασιλείου. Διακατέχεται δε από τη μεταπολεμική απογοήτευση από τις ιδεολογίες και ιδιαίτερα από τη θρησκεία.

Το βιβλίο μεταφέρθηκε σε κινηματογραφική ταινία το 1954, σε σκηνοθεσία Μάικλ Κερτίζ. Ο τίτλος της ήταν *The Egyptian* και πρωταγωνιστούσαν οι Edmund Purdom (Σινουχέ), Βίκτορ Ματσούρ (Χορεμχέμπ), Τζιν Σίμονς (Μερίτ), Τζιν Τίρνεϊ (Βακεταμών), Πίτερ Ουστίνοφ (Κάπταχ), Michael Wilding (Ακενατών).

## Ελληνικές μεταφράσεις
* *Ο Αιγύπτιος*, μετάφραση Γιάννη Λάμψα, εκδ. Κάκτος, 1984
* *Σινουχέ ο Αιγύπτιος*, μετάφραση Μαρίας Μαρτζούκου, εκδ. Καλέντης, 2006, ISBN 9789602191866

## Παραπομπές


Κατηγορία:Ιστορικά μυθιστορήματα
Ουντιαχορεσνέτ

Ο **Ουτζαχορεσνέτ** (Udjaḥorresnet) υπήρξε υψηλός υπάλληλος στην αρχαία Αίγυπτο στα τέλη της 26ης με αρχές της 27ς δυναστείας. Έφερε τον τίτλο του αρχίατρου.

Ο συλημένος τάφος του βρίσκεται στο Αμπουζίρ, όπου έγιναν αρχαιολογικές ανασκαφές από το 1980 ως το 1993. Γνωστός ήταν από το άγαλμά του που βρίσκεται στα Μουσεία του Βατικανού. Η επιγραφή που είναι χαραγμένη επάνω στο άγαλμα δίνει πλήρη βιογραφία του. Στην βιογραφία αυτή ο Ουντιαχορεσνέτ αναγγέλλει την άφιξη των Περσών και αυτοαποκαλείται υποταγής των Καμβύση Β' και Δαρείου Α'. Είναι η μοναδική γραπτή μαρτυρία άφιξης Περσών το 525 π.Χ.

## Πηγές
* John Baines: *On the Composition and Inscriptions of the Vatican Statue of Udjahorresne.* In: Peter Der Manuelian (Hg.): *Studies in Honor of William Kelly Simpson.* Boston 1996, S. 83–92.
* Alan B. Lloyd: *The Inscription of Udjahorresnet. A Collaborator's Testament.* In: *Journal of Egyptian archaeology.* Band 68, 1982, S. 166–180.
* Georges Posener: *La Première Domination Perse en Égypte. Recueil d’Inscriptions Hiéroglyphiques.* In: *Bibliothèque d'Étude.* Band 11, Kairo 1936, S. 1–26.
* Ursula Rössler-Köhler: *Zur Textkomposition der naophoren Statue des Udjahorresnet/Vatikan Inv. Nr. 196.* In: *Göttinger Miszellen.* Band 85, 1985, S. 43–54.
* Ladislav Bares: *Abusir IV, The Shaft Tomb of Udjahorresnet at Abusir.* Prag 1999, ISBN 80-7184-822-0
* Miroslav Verner: *La tombe d'Oudjahorresnet et le cimetière saïto-perse d'Abousir.* In: *Bulletin de l'Institut français d'archéologie orientale.* Band 89, 1989, S. 283–290.

## Εξωτερικοί σύνδεσμοι
* http://www.livius.org/w/wedjahorresne/wedjahorresne.htm 

Κατηγορία:Αρχαίοι Αιγύπτιοι
Ονούφριος

Ο **Ονούφριος** ήταν ιερέας και ιατρός στην Αρχαία Αίγυπτο την εποχή της 30ής Δυναστείας. Η σαρκοφάγος του ανακαλύφθηκε στη Σακκάρα και μεταφέρθηκε στο Μητροπολιτικό Μουσείο Τέχνης στη Νέα Υόρκη όπου και φιλοξενείται σήμερα. 
## Βιογραφία
Πατέρας του ήταν ο Παινμού. Έφερε τους τίτλους «Προφήτης του Γερακιού Νεκτανέβου Β'» και «Διευθυντής της Λατρείας της Σερκετ», ενώ ήταν και «Ιερέας της Ίσιδος». Ο Ονούφριος έγραψε την αυτοβιογραφία του, στην οποία αναφέρει ότι με τον Φαραώ Ταχώ το 359 π.Χ. πολέμησε τους Πέρσες στη Φοινίκη. Αρχικά κατηγορήθηκε για προδοσία, αλλά αργότερα αποκαταστάθηκε η φήμη του. Η επιγραφή που περιέχει την αυτοβιογραφία του σώζεται αποσπασματικά και η ερμηνεία της αποτελεί ακόμα θέμα μελέτης. 
## Πηγές
* F. Känel: *Les mésaventures du conjurateur de Serket Onnophris et de son tombeau*. In: *Bulletin de la Société Française d'Egyptologie Paris (BSFE) 87*. Paris 1980, S.&nbsp;31–45. 
* Hermann de Meulenaere: *Les monuments du culte des rois Nectanébo*. In: *Chronique d'Égypte (Bulletin périodique de la Fondation égyptologique reine Élisabeth) 35*. Musées royaux d’art et d’histoire, Bruxelles 1960, S.&nbsp;92–107.
* John Ray: *The Reflections of Osiris: Lives from ancient Egypt (The Magician Pharaoh Nectanebo II, reigned 359/358–343/342&nbsp;BC)*. University Press, Oxford 2002, ISBN 0-19-515871-7, S.&nbsp;113–129.
* Toby Wilkinson: *Who is who im alten Ägypten: Herrscher, Höflinge, Handwerker (deutsche Fassung von Helmut Schareika)*. von Zabern, Mainz 2008, ISBN 978-3-8053-3917-9, S.&nbsp;308–310.
* Tyche: *Beiträge zur Alten Geschichte, Papyrologie und Epigraphik, Nr. 12*. Universität Wien, Institut für Alte Geschichte, Wien 1997, S.&nbsp;139.

## Εξωτερικοί σύνδεσμοι

* Φωτογραφικό υλικό της σαρκοφάγου του

## παραπομπές


Κατηγορία:Αρχαίοι Αιγύπτιοι
Άλαν Γκάρντινερ

Ο **Σερ Άλαν Χέντερσον Γκάρντινερ** (αγγλ. *Sir Alan Henderson Gardiner*, 1879-1963) υπήρξε Άγγλος αιγυπτολόγος.

## Βιογραφικά στοιχεία
Γεννήθηκε στις 29 Μαρτίου 1879 στο Λονδίνο. Πήγε σχολείο και γυμνάσιο στην πατρίδα του, και εν συνεχεία άρχισε να σπουδάζει στο Παρίσι. Επέστρεψε στην Οξφόρδη και συνέχισε τις σπουδές του στο Queen’s College, όπου αποφοίτησε το 1901. Πήγε στο Βερολίνο, όπου εργάστηκε με τον καθηγητή Άντολφ Έρμαν συντάσσοντας το Λεξικό της Αιγυπτιακής γλώσσας. Συνέταξε και δημοσίευσε σημαντική γραμματική της Αιγυπτιακής γλώσσας, μαζί με τον περίφημο κατάλογο του Γκάρντινερ, μια συλλογή των σπουδαιότερων ιερογλύφων. Τιμήθηκε το 1948 με τον τίτλο του Σερ. Απεβίωσε στις 19 Δεκεμβρίου 1963 στην Οξφόρδη.

## Δημοσιεύσεις
* *The Admonitions of an Egyptian Sage from a Hieratic Papyrus in Leiden.* (Pap. Leiden 334 recto), Leipzig 1909 (reprint Hildesheim/ Zürich/ New York 1990).
* *Notes on the Story of Sinuhe.* Paris 1916.
* *Ancient Egyptian Onomastica.* Vol. I—III, London 1947.
* *Egyptian Grammar. Being an Introduction to the Study of Hieroglyphs.* 3rd Ed., Rev., Oxford University Press, London 1957 (1st edition 1927), ISBN 0-900416-35-1
* *The Theory of Proper Names. A Controversial Essay.* Oxford University Press, London/ New York 1957.
* *Egypt of the Pharaohs.* 1961

## Παραπομπές


## Εξωτερικοί σύνδεσμοι

* Gardiner's Sign List
* Βιογραφικές πληροφορίες 

Κατηγορία:Άγγλοι αρχαιολόγοι
Κατηγορία:Άγγλοι αιγυπτιολόγοι
Άντολφ Έρμαν

Ο **Γιόχαν Πέτερ Άντολφ Έρμαν** (γερμανικά: *Johann Peter Adolf Erman*, 31 Οκτωβρίου 1854 - 26 Ιουνίου 1937) υπήρξε Γερμανός αιγυπτιολόγος.

## Βιογραφία
Γεννήθηκε στις 31 Οκτωβρίου 1854 στο Βερολίνο. Πατέρας του ήταν ο Γκέορργκ Άντολφ Έρμαν, καθηγητής φυσικής στο Πανεπιστήμιο του Βερολίνου, μητέρα του η Γιοάννε Μαρί Μπέσσελ, θυγατέρα του αστρονόμου Φρίντριχ Βίλχελμ Μπέσσελ. Σπούδασε Αιγυπτιολογία στη Λειψία και Βερολίνο. Διορίστηκε καθηγητής αιγυπτιολογίας στο Βερολίνο και διευθυντής του Αιγυπτιακού Μουσείου του Βερολίνου. Μαζί με τον Άλαν Γκάρντινερ συνέταξε και δημοσίευσε σημαντικό λεξικό της αιγυπτιακής γλώσσας.

Απεβίωσε στις 26 Ιουνίου 1937 στην γενέτειρά του.

## Δημοσιεύσεις
* Neuägyptische Grammatik (1880)
* Ägypten und ägyptisches Leben im Altertum (in zwei Bänden; 1885 und 1887))
* Die Sprache des Papyrus Westcar (1889)
* Aegyptische Grammatik (1894) (4. Auflage 1928)
* Die ägyptische Religion (1905)
* Die Literatur der Ägypter (1923)
* Wörterbuch der ägyptischen Sprache (mit H. Grapow), 13 Bde. (1926–1963)
* Mein Werden und mein Wirken (1929)
* Die Religion der Ägypter (1934)

## Παραπομπές


## Πηγές
* Wolfgang Helck: *Kleines Lexikon der Ägyptologie*, 1999 ISBN 3-447-04027-0 S. 74 → Erman, (Johann Peter) Adolf
* Stefan Rebenich: Adolf Erman und die Berliner Akademie der Wissenschaften, Bernd U. Schipper, Ägyptologie als Wissenschaft. Adolf Erman (1854-1937) in seiner Zeit, Berlin, de Gruyter, 2006, σσ. 340–370 PDF 1,85 MB 

## Εξωτερικοί σύνδεσμοι
* ψηφιακή βιβλιογραφία του Έρμαν στο archive.org
* Αληλογραφία μεταξύ Έρμαν και Μάγερ

Κατηγορία:Γερμανοί λεξικογράφοι
Κατηγορία:Γερμανοί αιγυπτιολόγοι
Ραδιοβιολογία

Η **ραδιοβιολογία** αποτελεί ιδιαίτερο κλάδο της βιολογίας, στον οποίο κύριο αντικείμενο έρευνας και μελέτης αποτελεί η δράση των ραδιενεργών ακτινοβολιών γενικά πάνω σε διάφορους έμβιους οργανισμούς. Από τις μελέτες αυτές διαπιστώνονται για παράδειγμα η ραδιοανθεκτικότητα, η ραδιοαποστείρωση, η ραδιοευαισθησία, κλπ. Πολλές φορές η ραδιοβιολογία ταυτίζεται ίσως λανθασμένα με τη ραδιοϊατρική που, αν και μπορεί να έχει κάποια σημεία έρευνας κοινά, σαφώς κατ' αντικείμενο και σκοπό διαφέρουν.

## Πηγές
* *Εγκυκλοπαίδεια Πάπυρος Larousse Britannica*, τόμ. 51ος, σελ. 220


Κατηγορία:Ιατρική φυσική
Βασιλική δέλτος

thumb|right|250px|Οι βασιλικές δέλτοι των Φαραώ της δευτέρας Δυναστείας
Η **βασιλική δέλτος** (ή **το φυσίγγιο**) είναι ωοειδής φυσαλίδα που περιέχει το όνομα του Φαραώ στα ιερογλυφικά. Το πλαίσιο που περικλείει το όνομα του Φαραώ έχει προστατευτική ιδιότητα και τον προφυλάσσει από κάθε κακό. 

Τις βασιλικές δέλτους συναντούμε από τον καιρό του Αρχαίου Βασιλείου, και συγκεκριμένα από τον Φαραώ Νέμπκα, όπου το όνομα του Φαραώ και του αυτοκρατορικού διαδόχου εγγράφονται σε ελλειπτική φυσαλίδα. Αργότερα, από την εποχή του Μεσαίου Βασιλείου επεκτείνεται η χρήση της βασιλικής δέλτου και για τα ονόματα ορισμένων βασιλισσών και των πριγκιπισσών, ενώ στην εποχή του Νέου Βασιλείου η χρήση της βασιλικής δέλτου αποτελεί πια καθιερωμένο κανόνα για όλες τις βασίλισσες.

Η αρχική μορφή της βασιλικής δέλτου ήταν εμπνευσμένη από το σύμβολο Σεν, μια στρογγυλή θηλιά από σχοινί, που συμβόλιζε την αιωνιότητα, το άπειρο, και είχε μαγικές, προστατευτικές ιδιότητες. Το σύμβολο Σεν είναι ολοστρόγγυλο με τα δύο άκρα του σχοινιού να σχηματίζουν γραμμή κάτω από τον κύκλο. Προκειμένου να περικλείσει το όνομα του Φαραώ, η βασιλική δέλτος έχει σχήμα πιο μακρόστενο. Στις πιο επιμελημένες απεικονίσεις διακρίνουμε ότι το περίβλημα της βασιλικής δέλτου αποτελείται από διπλό σχοινί, που είναι δεμένο κόμπο κάτω από το πλαίσιο και τα άκρα του σχηματίζουν μια ευθεία γραμμή. Το όνομα του Φαραώ διαβάζεται από το αντίκρυ άκρο με κατεύθυνση προς τον κόμπο, και μπορεί να είναι γραμμένο είτε οριζόντια, είτε κάθετα. 
## Ερμηνεία της βασιλικής δέλτου
Οι αρχαίοι Αιγύπτιοι πίστευαν ότι το πλαίσιο του συμβόλου Σεν είχε μαγικές ιδιότητες και προστάτευε αυτό που περιέβαλλε, όπως ο θεός Ήλιος προστατεύει την γη, την οποία περιφέρει. 
## Σημασία για την αιγυπτιολογία
Οι αιγυπτιολόγοι από νωρίς υπέθεσαν ότι η βασιλική δέλτος περιείχε το όνομα του Φαραώ. Η μελέτη των βασιλικών δελτών συνέβαλε στην αποκρυπτογράφηση των ιερογλυφικών, διότι τα ονόματα των Φαραώ υπήρχαν και σε άλλα κείμενα στην ελληνική και σε άλλες γλώσσες.

## Πηγές

* Jürgen von Beckerath: *Handbuch der ägyptischen Königsnamen*. Münchner Ägyptologische Studien. Bd. 49. Philipp von Zabern, Mainz 1999, ISBN 3-8053-2591-6
* Hans Bonnet: *Lexikon der ägyptischen Religionsgeschichte.* Nikol-Verlag, Hamburg 2000, ISBN 3-937872-08-6
* Alberto Siliotti: *Das Tal der Könige. Archäologischer Reiseführer.* Karl Müller Verlag, Köln 2001, ISBN 88-8095-602-7

Κατηγορία:Αρχαία αιγυπτιακή γραμματεία
Κατηγορία:Αρχαία αιγυπτιακά σύμβολα
Χέρμαν Γκράπο

Ο **Χέρμαν Γκράπο** (γερμανικά: *Hermann Grapow*, 1 Σεπτεμβρίου 1885 - 24 Αυγούστου 1967) υπήρξε Γερμανός αιγυπτιολόγος.

## Βιογραφία
Γεννήθηκε την 1 Σεπτεμβρίου 1885. Συνέταξε και δημοσίευσε μαζί με τους Άντολφ Έρμαν και Άλαν Γκάρντινερ λεξικό της αιγυπτιακής γλώσσας. Απεβίωσε στις 24 Αυγούστου 1967.

## Δημοσιεύσεις
*Wörterbuch der ägyptischen Sprache, 7 Bände, Berlin, 1925 ff.
*Anatomie und Physiologie, Berlin, 1954
*Kranker, Krankheiten und Arzt : Vom gesunden u. kranken Ägypter, von d. Krankheiten, vom Arzt u. von d. ärztl. Tätigkeit, Berlin 1956 
*Die medizinischen Texte in hieroglyphischer Umschreibung autographiert, Berlin, 1958
*Wörterbuch der ägyptischen Drogennamen, Berlin 1959 (gemeinsam mit H. v. Deines)
*Wie die alten Ägypter sich anredeten, wie sie sich grüssten und wie sie miteinander sprachen, Berlin 1960

## Παραπομπές


Κατηγορία:Γερμανοί αιγυπτιολόγοι